**ΚΥΠΡΙΑΚΗ  ΔΗΜΟΚΡΑΤΙΑ**

**ΠΡΟΣΚΛΗΣΗ ΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΤΗΝ ΕΝΟΙΚΙΑΣΗ ΙΣΟΓΕΙΟΥ ΥΠΟΣΤΑΤΙΚΟΥ ΣΤΗ ΛΕΜΕΣΟ**

**ΓΙΑ ΤΗ ΣΤΕΓΑΣΗ ΤΟΥ ΤΟΠΙΚΟΥ ΓΡΑΦΕΙΟΥ ΕΡΓΑΣΙΑΣ**

**ΑΝΑΤΟΛΙΚΗΣ ΛΕΜΕΣΟΥ ΤΟΥ ΤΜΗΜΑΤΟΣ ΕΡΓΑΣΙΑΣ**

Το Τμήμα Εργασίας, του Υπουργείο Εργασίας, Πρόνοιας και Κοινωνικών Ασφαλίσεων, ζητά δήλωση ενδιαφέροντος από άτομα ή Εταιρείες που διαθέτουν προς ενοικίαση ισόγειο υποστατικό στην Ανατολική Λεμεσό, με εύκολη πρόσβαση από το σύνολο της πόλης και της Επαρχίας Λεμεσού, στην περιοχή που περικλείουν οι οδοί Ομήρου, Σπύρου Κυπριανού, Αγίου Αθανασίου, μέρος Γρίβα Διγενή από συμβολή με Κολωνακίου μέχρι παραλιακό, μέρος παραλιακής Λεωφόρου, μέρος Αρχ. Μακαρίου από παραλιακό μέχρι κυκλικό κόμβο Δικαστηρίων καθώς επίσης και στην οδό Κολωνακίου, για τη στέγαση του Τοπικού Γραφείου Εργασίας Ανατολικής Λεμεσού, για περίοδο 5 ετών με δικαίωμα ανανέωσης για άλλες 2 περιόδους των 2 ετών. Η οικοδομή πρέπει να είναι έτοιμη για παράδοση το αργότερο μέχρι 30/9/2016.

Η οικοδομή πρέπει να έχει εξασφαλισμένες όλες τις απαιτούμενες άδειες συμπεριλαμβανομένου Πιστοποιητικού Ενεργειακής Απόδοσης, και να έχει εμβαδόν 180-200 τ.μ.

Η οικοδομή πρέπει να παρέχει δυνατότητα πρόσβασης σε άτομα με αναπηρία, να διαθέτει κλιματισμό και υποδομή για δομημένη καλωδίωση (structured cabling) για σκοπούς λειτουργίας δικτύων επικοινωνίας Η/Υ, ή να υπάρχει η δυνατότητα εγκατάστασης τέτοιας καλωδίωσης σε όλους τους εργασιακούς χώρους. Η οικοδομή πρέπει να διαθέτει τουλάχιστον 6 χώρους στάθμευσης.

Με τη δήλωση ενδιαφέροντος πρέπει να υποβληθούν αρχιτεκτονικά σχέδια της κάτοψης, το εμβαδόν των χώρων και το προτεινόμενο μηνιαίο ενοίκιο (€/τ.μ.).

Η δήλωση ενδιαφέροντος πρέπει να απευθύνεται στον Διευθυντή του Τμήματος Εργασίας, και να κατατεθεί στο Κιβώτιο Προσφορών του Τμήματος, Οδός Κλήμεντος 9, 1061 Λευκωσία, όχι αργότερα από τις 12.00μ. την Δευτέρα 26 Σεπτεμβρίου 2016. Για πληροφορίες και διευκρινίσεις στο τηλέφωνο 22400810.

ΤΜΗΜΑ ΕΡΓΑΣΙΑΣ

Λευκωσία, 9/9/2016